
Vorto  de  la  prezidanto 


Tiu  ĉi  numero  ja  konfirmas  ke  ni 
regule  sukcesas  aperigi  du  numerojn 
ĉiujare,  praktike  fine  de  ambaŭ 
semestroj,  kaj  mi  sincere  dankas  ĉiujn 
kontribuintojn. 

Mi  jam  rimarldgis,  ke  kvankam  ni 
ateistoj  de  diversaj  landoj  havas  komune 
ĝeneralan  mondo-koncepton,  tamen 
estas  evidente  ke  niaj  perceptoj  ne  entute 
identas,  ekzemple  pri  la  neceso  dediĉi 
tempon  por  kontraŭstari  la  ofte 
senskrupulajn  sintrudiĝon  kaj  premon 
fare  de  ĉiuspecaj  eklezioj.  Nia  vortaro 
proponas  diversajn  terminojn :  ateismo, 
liberpenso,  evoluismo  ks.  kio  evidentigas 
ke  pluraj  variantoj  de  nekredantoj 
kunekzistas.  Cetere  plej  diversas  la 
situacioj  rilate  al  la  nivelo  de  religia 
premo,  al  la  grado  de  disiĝo  inter  la 
ŝtato  kaj  la  eklezioj,  ĉu  tiuj  intervenas  en 
lemejoj,  ĉu  ili  estasfinancataj  de  la  ŝtato 
(dodeni  ĉiuj),  kaj  tiel  plu. 

Tiu  enkonduka  rimarko  iel  estas  invito  al 
uzo  de  nia  revuo  por  debati,  konsciante 
ke  ni  disponas  apartan  atuton,  t.e. 
komunan  lingvon.  Invito  do  al  debato  kaj 
konfrontado  de  ideoj  kaj  vidpunktoj,  al 
raporto  de  diversaj  spertoj  el  diversaj 
kontinentoj. 


Mi  deziras  insisti  pri  la  graveco  de  tio 
okazonta  ĉi-somere  en  Oslo  :  unuafoja 
kreado  de  Intemacio  de  la  Uberpenso.  Ne 
malpli.  ATEO  devos  iuokaze  interveni 
plurmaniere.  Ni  celas  unue  kunesti  la 
longan  liston  de  organizaĵoj  alvokantaj  la 
fondadon  de  tiu  Intemacio,  due  estigi  nian 
lingvon  videbla  kadre  defondantaj  tekstoj, 
ekzemple  proponante  tradukojn  en 
Esperanto,  trie  instigi  ĉiun  el  vi  en  propra 
lando,  al  kontakto  de  liberpensaj  gmpoj 
(esperantistaj  aŭ  eĉ  pli  bone 
neesperantistaj)  por  diskonigo  de  la 
okazaĵo,  kvare  konservi  rilatojn  post  la 
fondado.  ATEon  reprezentos  en  Oslo  nia 
vicprezidanto,  Dominique  Simeone.  Un  ni 
antaŭdankas  pro  tiu  agado. 

Por  tiuj  el  vi  kongresontaj  en  Kopenhago, 
neforgesu  viziti  la  budon  de  ATEO  dum 
la  Movada  Foiro,  kaj  la  tradician 
kunvenon  malfermitan  al  la  publiko. 
Kompreneble  ĉies  helpo  en  la 
organizado  de  tiuj  agadoj  estos 
bonvenaj.  Bonan  legadon  de  nia  dekdua 
numero  kaj  pli  ĝenerale  bonan  atean 
agadon  al  vi  ĉiuj ! 

Christian  Riviere 

Lastminute : 

Nia  asocio  ATEO  ĵus  kuniĝis  kun 
grupo  de  laikaj  asocioj  kiu 
nomiĝas  ALLIANCE.  Tiu  grupo 
estis  fondita  reage  al  religiaj 
premgrupoj  instalitaj  en 
Bruxelles  kadre  de  eŭropaj 

/V 

institucioj.  Gi  estis  fondita 
precipe  de  la  Eŭropa  Humanista 
Federacio  kaj  de  la  Komitato  por 
Laika  Agado  (situantaj  en 
Belgujo),  kiuj  unue  kreis  eŭropan 
laikan  strukturon  por  kunigi 
maksimumon  da  laikuloj  el  plej 
diversaj  partioj,  sine  de  la  Eŭropa 

/V 

Parlamento.  Ciuj  ĉefe  konsentas 
pri  la  disigo  de  la  Eklezioj  kaj  de 

/V  _ 

la  Statoj,  kaj  eĉ  de  la  Eklezioj  kaj 
de  la  Politiko.  Tiusence  tiu 
strukturo  atentas  ke  la  politikaj 
decidoj  ene  de  la  eŭropaj 

instancoj,  ne  estu  influataj  de  iu 
ajn  religiaj  premgrupoj.  Koncerne 
la  lingvojn,  precipe  la  angla  estas 
uzata  kun  du  aliaj  lingvoj,  sed 

estas  notinde  ke  aliaj  lingvoj 

kunestas  je  eŭropa  nivelo,  kaj  tio 
starigas  problemon  de  egaleco 
inter  la  partoprenantoj.  Do  nia 

ĉeesto  estas  same  pravigita  de  nia 
aparta  interlingva  kontribuo  per 
Esperanto,  kiel  pro  nia  senreligia 
karakterizo. 


Floros  sen  dio 
Malpia  utopio 
Sen  religio 
C.  Riviere 


Paco  estu  kun  vi, 
Osama... 

Aŭ  arabe,  Salaam  alaj'  kum. 
Senrigarde  al  manko  de  bazaj 
rajtoj,  kiun  la  procedo 
malaperigi  tiun  gravan  teroriston 
kaj  murdiston  havis,  oni  ne 
perdu  la  ideon,  ke  la  mondo 
estas  hodiaŭ  iom  pli  sekura  kaj 
ĝentila,  ĉar  homo,  kiu  deklaris 
akran  militon  al  tio,  kio  estas  la 
esenco  de  ateismo,  la  okcidenta 
civilizo,  jam  ne  plu  vivas.  Li  vere 
ne  promociis  homajn  rajtojn  kaj 
komprenemon  inter  diversaj 
kulturoj,  kaj  pro  tio  ni  ateistoj 
devas  gratuli  nin  mem  pro  tio, 
ke  ial  ajn  vivo  estas  pli  facile 
ĝuebla,  ĉefe  al  tiuj,  kiuj  vojaĝas 
kutime,  eĉ  se  nur  al  Kongresoj  de 
Esperanto. 

Mi  scias,  ke  multaj  samideanoj 
kritikos  miajn  vortojn,  sed  tio 
tamen  ne  ĝenas  mian  senton 
pacigan  kaj  ripozigan.  Mi 
gratulas  vin  ĉiujn,  geateistojn, 
ĉar  Osama  ne  plu  povas  ĝeni 
vian  pacon. 

Jesuo 

Eŭropo  -  Socio 

Duonmilo  da  viktimoj  pro 
seksperforto  de  pastroj 

BELGIO  -  la  14-an  de  septembro  2010. 

Preskaŭ  duonmilo  da  belgoj, 
plimulte  viroj,  denuncis  ke  ili 
estis  viktimoj  de  seksperforto 
flanke  de  katolikaj  pastroj 
ekde  la  1950-aj  jaroj.  Tiuj 
viktimoj  kiuj  nun  estas 
konataj,  deklaris  antaŭ  la 
"Komisiono  de  Plendoj 
pro  Seks-perforto"  kreita 
de  la  belga  Katolika 
Eklezio  mem  post  la  rivelo 
de  granda  skandalo  je 
pederastio  antaŭ 
somero,  kaj  pro  kiu  devis 
rezigni  sian  postenon  la 
episkopo  de  Bruĝo,  Roger 
Vangheluvve,  post  kiam  li 
rekonis,  ke  dum  pluraj  jaroj  li 
seksperfortis  sian  nevon. 

La  belga  gazetaro  kalkulas  ĝis  800 
la  nombron  de  viktimoj  ĝis  nun 
identigitaj.  La  fina  informo  de  tiu 
Komisiono,  prezentita  hieraŭ  en 
Loveno  de  la  sendependa 
infanpsikiatro  Peter  Adriaenssens, 
asertas,  ke  inter  la  ĉijaraj  januaro 
kaj  junio  oni  ricevis  475  atestaĵojn 
de  viktimoj  de  seksperforto,  el  kiuj 
dek  tri  sinmortigis  laŭ  deklaroj  de 
iliaj  familianoj  kaj  aliaj  ses  intencis 
tion. 

La  plimulto  de  la  harstarigaj 
atestaĵoj  rivelas,  ke  la 


seksperfortoj  okazis  inter  la  50-aj 
kaj  la  80-aj  jaroj  fare  de  monaĥoj, 
sed  ankaŭ  de  instruistoj  de  religio 
kaj  gvidantoj  de  tendumadoj  kiujn 
partoprenis  la  infanoj. 

Du  trionoj  el  la  denuncintoj  estas 
viroj,  kiuj  nuntempe  aĝas  inter  50 
kaj  60  jarojn,  kaj  la  plimulto 
atendis  jardekojn  por  esti  kapabla 
paroli  pri  tiu  "kalvario"  kiun  ili 
travivis  kiam  ili  estis 
infanoj,  precipe  ekde 
la  dekdua-jariĝo, 
kvankam  en  kelkaj 
kazoj  ili  eksuferis 
seksperforton  je  la  dua 
ĝis  la  kvina  jariĝo. 

La  fina  informo 
montris,  ke  neniu 
monaĥa  komunumo 
restis  marĝene  de  la 
denuncoj.  Eĉ  se  la 
episkopo  de  Bruĝo 
rezignis  sian  postenon,  li  retiriĝis 
al  monaĥejo,  proprietaĵo  de  la 
katolika  Eklezio,  kune  kun  aliaj  30 
monaĥoj  kaj  ricevas  2800  eŭrojn 
monate  kiel  emeritan  pension. 

Fonto  :  Hispana  gazeto  ABC 


Brugge 

□  □  Antwerpen 

Bruselo  q 

BELGIO 

LUKSEMBURGIO 

FRANCIO 

Cu  Dio. .  .aŭ  dio? 


Kiam  iu  venas  kaj  demandas 
al  mi,  ĉu  mi  kredas  je  dio,  mi  tuj 
senhezite  respondas  :  “Pri  kiu 
dio  vi  demandas  ?” 

Ĉar  pro  tio  ke  plej  ofte  ni 
ambaŭ  estas  Okcidentanoj,  mi 
certas  ke  antaŭ  tiu  demando, 
li/ŝi  pensas  pri  sia  Dio,  tiu  kies 
nomon  oni  devas  majuskligi  je 
la  unua  litero  ;  tiu,  kies  ado- 
rantoj  tie  kaj  ĉie,  nun  kaj  dum 
pasintaj  tempoj,  konsideris  la 
Ununura,  la  Vera  ...Kaj  pro  tio, 
ili  juĝas  sian  dion  la  sola  inda 
alpropigi  al  si  la  nomon  kiu 
karakterizas  la  tutan  kategorion. 

Mi,  profitante  lian/ŝian  surpri- 
zon  post  mia  ne  atend|ta 
demando,  atakas  denove:  “Ĉu 
eble  vi  demandas  pri  Zeŭso  ? 
Aŭ  p/i  Toro  ?  Aŭ  pri  Alaho  ?  Aŭ 
pri  Ŝivo  ?  Aŭ  pri  Atena,  Iŝtar, 
Iziso,  ktp  ?  Longega  estus  la 
listo,  sendube,  se  oni  volus 
perdi  sian  tempon  nomante 
tiom  da  dioj  kaj  diinoj  kiuj  estis 
siatempe  kaj  sialoke  same 
adorataj,  hodiaŭ  tute  forgesitaj 
kaj  eĉ  konsiderataj  ridindaj 
homaj  kreaĵoj. 

Tamen,  la  ideo  estas 
komprenigi  lin/ŝin  ke  tiu  dio,  pri 
kiu  li/ŝi  demandas  estas  nur 
unu  el  vastega  gediaro  kreita 
de  la  homaro,  ke  nenio 
garantias  ke  tiu  specifa  dio  iam 
estus  unu  el  tiuj  de  la  pasinteco 
jam  forgesitaj  kaj  eĉ  ridindaj  ! 


Dubo  ronĝas  la  kredon  kaj 
nutras  la  sciencon  ! 

La  tuta  ideo  estas  ne 
enkadrigi  sin  tie,  kie  tiu  homo 
havas  avantaĝon,  en  sia  propra 
tereno  ;  tie,  kie  li/ŝi  alkutimiĝis 
konsideri  la  solan,  universalan, 
validan  respondon  pri  la  homa 
kreaĵo  nomata  dio.  Kutime, 
kristanoj  akceptas  sen  plua 
pripenso,  ke  kiam  iu  parolas  pri 
dio  temas  nepre  pri  ilia  dio.  Kaj 
parenteze  ni  ne  forgesu  ke  la 
prakristanoj  estis  konsiderataj 
kvazaŭ  ateistoj,  ĉar  ili  ne  kredis 
je  pluraj  dioj  :  la  ideo  de  unusola 
dio  estis  tute  neimagebla  por  la 
tiutempaj  kredantoj,  ĉiuj 
multdiistaj,  escepte  de  la 
hebreoj. 

Multfoje,  solvante  krucvort- 
enigmon,  mi  trovis  min  antaŭ  du 
ĉeloj  koncernantaj  la  nomon  de 
egipta  dio.  lo  ege  facila  !  Temis 
pri  Ra,  la  supera  dio,  la  suna 
dio.  lom  poste,  mi  legis  jenan 
spritan  komenton  :  “Kompatinda 
Ra !  Siatempe  li  havis 
grandiozajn  templojn  kiuj 
ampleksis  multe  da  hektaroj. 
Hodiaŭ  sufiĉas  por  li  du  ĉeloj  en 
krucvortenigmo  !” 

Ĉu  iam  okazos  same  por  tiu  ĉi 
nuntempa  dio  ?  Nur  tri  ĉeletoj  ? 
Ni  memoru  :  ne  temas  pri  ajna 
dio  sed...Dio  ! 

Hugo  Mora  Poitronieri,  Kostariko 

Ĉu  ateisto,  agnostikulo 
aŭ...  teisto  ? 


2011 


Mi  dankas  s-ron  Jean  Marin  pri 
la  evidentigo  de  la  problemo.  Ĉu 
ni  estas  ateistoj  aŭ  agnostikuloj  ? 
(Ateismo,  n-ro  11,  bulteno  de 
ATEO,  decembron201  O-an). 

Unue  ni  demandu  pri  tio,  kion 
signifas  esti  “teistoVdiisto  ?  Kial 
do  ĉi  tiu  demando  ?  G/ 
entrudiĝas  tial,  ke  “ateisto” 
estas  tiu,  kiu  neas  “teismon”  do 
nediisto.  Siaflanke,  diisto 
difiniĝas  kiel  tiu,  kiu  kredas  je 
dio. 

Nu,  kion  signifas  dio  por  tiu  ? 
Staras  ĉi  tie,  mi  opinias,  la 
kerno  de  la  problemo.  Se  iu 
difinas  dion  kiel  faras  ekz. 
Spinoza,  ĉu  tiu  estas  diisto  ? 
Por  Spinoza,  dio  aŭ  naturo 
estas  substanco,  t.e.  tio,  kio 
estas  en  si  kaj  per  si  mem,  tio 
kio  ne  dependas  de  alia  por 
esti.  Aldone,  tia  substanco 
havas  atributojn,  sed  tio,  kio  ne 
apartenas  al  esenco  de  la 
substanco  ne  estas  ĝia  atri- 

buto.  Tial,  «  arbitra  volo  »  ne 
estas  atributo  de  dio/naturo. 

Ĉar  dio/substanco/naturo  nur 
povas  voli/deziri  tion,  kio  estas 
esence  necesa,  kio  apartenas 
al  ĝia  esenco,  do  ne  povas 
kontraŭi  sin  mem,  do  ne  havas 
arbitran  volon. 

La  spinoza  dio/naturo/ 
substanco  estas  kaj  infinita  kaj 
eterna  kaj  senlima  kaj  pensa. 
La  dio  de  Spinoza  ne 
transcendas  la  universon,  ĝi 
imanentas  la  universon.  Do  tio, 
kion  Spinoza  diras  pri  dio,  tiel 
diras  pri  la  universo : 
memstaranta,  mem  kaŭzita, 
eterna,  infinita. . . 

Sed  ĉu  tio  ĉi  estas  la  kutima 
kompreno  de  diisto  pri  dio  ?  Tute 
ne.  Male,  la  diista  dio  estas  kutime 
transcenda  al  universo,  nura 
penso,  iimigita,  kaj  libera  kreinto/ 
kreanto  de  la  universo  kiu  povas, 
laŭ  sia  arbitra  volo,  enkadre  de  sia 
infinita  potenco,  ŝanĝiĉion. 

Do,  la  “diismo”  de  Spinoza 
tute  ne  kongruas  kun  la 
diismo  de  la  “ teistoj ”. 

Ĉu  la  ateistoj  neas  la 
diismon  de  Spinoza  ? 

Ateistoj  kutime  aldonas 
pruvojn  kontraŭ  transcenda 
kaj  libervola  dio.  Do,  ili 
rifuzas  la  religiajn  diojn,  t.e.  la 
religian  ideon,  kiu  vidas  dion 
kiel  estulon  kiu  regas  la 
mondon  laŭ  arbitra  volo. 

Ĉu  ateistoj  neas 
memstarantan  universon 
infinitan  kaj  eternan  ? 

Tion  ne  faras  mia  ateismo. 
Sed  mi  devas  ankaŭ  deklari 
mian  nekomprenon  pri  kio 
estas  universo  infinita  kaj 
eterna,  same  kiel  pri  kio  estas 
universo  finita  kaj  tempa.  Ĉi 
lasta  postulas  kreinton 
eksteran  kaj  do  sendas  la 
“solvon”  de  la  problemo  por 
absolutulo.  Sed  tio  prokrastas 
la  solvon  sed  ne  solvas  la 
problemon,  ĉar  signifon  de 
absolutulo  (same  kiel  de 
infinita  kaj  eterna  universo) 
mia  intelekto  ne  kaptas  ĉar 


alkutimigita  al  limo  kaj 
tempo. 

Ĉu  mi  estas  agnostikulo  ? 
Kio  estas  agnostikulo  ?  Tiu, 
kiu  sin  deklaras  ne 
kompetenta  por  kompreni 
absoluton.  Tia  mi  estas, 
sed. . . 

Se  agnostikulo  sin  deklaras 
nekapabla  pensi  la 
absoluton,  tio  verŝajne 
signifas  ke  por  li/ŝi  tiaj 
konceptoj  -  infinito  kaj  eterno 
-  ne  havas  signifon,  eble  tial 
ke  ili  ne  apartenas  al  lia/ŝia 
sperto  kaj  sin  prezentas  nur 
kiel  neado  de 

kontraŭ-konceptoj,  t.e.  finito 
kaj  tempo,  kies  senco 
radikas  sur  la  ĉiutaga  vivo 
(sperto).  Sed  se  ŝi/li  sin 
nomas  agnostikulo  kaj  ne 
ateisto,  tio  ankaŭ  signifas  ke 
ŝi/li  ne  rifuzas  tian 
nekompreneblan  absoluton 
(se  tute  rifuzis,  ŝi/li  estus 
ateisto).  Eble  tio  okazas  en 
spinoza  kunteksto,  t.e.  por 
li/ŝi  la  tuta  universo  povas 
esti  hipoteze  tia 

(nekomprenebla)  spinoza 
absoluto,  ĉar  finita  kaj  tempa 

universo  estas  ankaŭ  por  li/ŝi 
nekomprenebla.  Do, 

agnostikulo  estas  tiu,  kiu 
rifuzante  la  religian  dion 
(transcenda  kaj  arbitra  volulo) 
sin  malfermas  al  alia  mensa 
dimensio  iam,  kiam  tiaj 
konceptoj  (infinito  kaj  eterno 
aŭ  surogataj)  estos  taŭgaj 
(havos  signifon  por  ŝi/li)  por 
pensi  la  universon. 

Do,  agnostikulo  rifuzas 
“teismonVdiismon  laŭ  senco 
de  transcenda  dio,  sed 
ankaŭ  ateismon  se  ĝi  rilatas 
al  rifuzo  de  ĉiu  absoluto,  sed 
ne  kontraŭas  ateismon  se  ĝi 
rilatas  nur  al  neado  de  religia 
dio  (transcenda  dio). 

Se  tiel  ankaŭ  ateisto  nur 
rifuzante  transcendan  dion 
akceptus  aŭ  almenaŭ  ne 
rifuzus  imanentan  dion,  t.e. 
universo  infinita  kaj  eterna, 
senlima  kaj  pensa.  Tiel  dirite, 
ŝajnas  ke  oni  bezonas 

anstataŭigi  la  terminon 

«  ateismo  »,  difinitan  laŭ  nea 
karaktero  (neado  de 

“ teismo ”)  per  nova  termino. 


Per  kiu  ?  Agnostikismo 
ankaŭ  estas  neanta  termino, 
tiel  ĝi  ne  sufiĉe  taŭgas  por 
difini  la  movon  de  tiu,  kiu 
serĉas  elirejon,  komprenon, 
respondon,  kio  estas  precize 
laŭ  mia  vidpunkto  la  komuna 
karaktero  de  ateismo  kaj 
agnostikismo. 

Se  tiu  ĉi  estus  ŝercema 
teksto  mi  proponus  teismon 
(te+ism+o)  sen  duoblaj 
plusoj,  kiel  pli-malpli  movado 
por  serĉi  pli  taŭgan 
komprenon  de  la  universo 
trinkante  teon  dume.  Sed  oni 
singardu  :  ne  misdistingu  ĝin 
je  la  usona  politika  movado 
«tea-party»  ! 

Serioze,  kial  vi  mem, 
atenta  leganto,  se  konsenta, 
nomus  Ĝin  ?  Mi  akceptas 
proponojn,  kaj  kritikojn, 
kompreneble. 

Amadora,  la  3-an  de  januaro 
2011 

Luis  Ladeira 

Eŭropa  Kortumo  de  la  Homaj  rajtoj  permesas  la 
krucifiksojn  en  la  publikaj  lernejoj  I 


La  «  Granda  tribunalo  »,  apelacia 
instanco  de  Eŭropa  Kortumo  de  la 
Homaj  Rajtoj,  sub  instigo  de  la 
registaro  Berlusconi,  ĵus  pravigis,  la 
18an  de  marto  2011,  la  italan  ŝtaton  kiu 
intencas  plu  altrudi  la  ĉeeston  de 
krucifiksoj  en  la  publikaj  lernejoj  de  la 
lando.  Tiu  afero  estas  konata  kiel  la 
«  kazo  Lautsi  »  je  la  nomo  de  la  patrino 
de  familio  kiu  engaĝis  la  jur-agadon 
antaŭ  la  italaj  tribunaloj. 

Kontraŭ  ŝi,  kunligiĝis  :  la  katolika 
eklezio,  sed  ankaŭ,  ĉefe,  la  grekaj 
registaroj  (socialisma)  kaj  kipra 
(komunisma),  Rusio  de  Putin  kaj 
Medvedev  ...  kaj  Monako,  deziremaj 
defendi  la  «  kristanajn  radikojn  »  de 
Eŭropo.  Pluraj  laikuloj  inklinis  al 
subteno  de  la  familio  Lautsi  en  tiu 
afero,  por  ke  tiu  kompetenta  eŭropa 
tribunalo  pri  «  homaj  rajtoj  »  fine 
defendu  la  laikecon,  kiel  antaŭa  juĝo 
esperigis  al  la  akuzantoj.  Sed  neniu 
artikolo  de  la  eŭropa  konvencio  de  la 
homaj  rajtoj  ne  garantiis  la  laikecon  kaj 
la  klerikalaj  registaroj  gajnis.  Kaj  ankaŭ 
Vatikano. 

Ĉar  trans  la  kazo  Lautsi,  la  Eŭropa 
Kortumo  de  la  Homaj  Rajtoj  fiksis  sian 
doktrinon  kaj  sian  jurisprudencon,  kiel  pri 
tio  memkontentis  la  «  Sankta  Sidejo  »  kiu, 
la  saman  tagon,  heroldis  venkon  kaj 
evidentigis  la  gravecon  de  la  juĝo  :  «  Estas 
do  rekonate  je  internacia  jura  nivelo  kaj  de 
granda  aŭtoritato  ke  la  kulturo  de  la  homaj 
rajtoj  ne  malkongruas  kun  la  religiaj 
fundamentoj  de  la  eŭropa  civilizo  al  kiuj  la 
kristanismo  alportis  esencan  kontribuon  ». 

Sed  tiu  juĝo  estis  redaktita  kun  celo  de 
rekonkero,  kaj  la  komuniko  daŭrigas  :  «  La 


Korto  same  rekonas  ke  laŭ  la  principo  de 
subsidiareco,  estu  garantiata  al  ĉiu  lando 
spaco  de  memdecido  koncerne  la  valoron 
de  religiaj  simboloj  en  sia  pura  kultura 
historio  kaj  en  sia  nacia  identeco.  » 

La  teksto  de  la  oficejo  pri  gazetaro  de 
Vatikano  substrekas  same  la  takson  de  la 
Korto  laŭ  kiu  la  elmontro  de  krucifikso  ne 
estas  «  doktrino  »,  sed  «  esprimo  de  la 
kultura  kaj  religia  identecoj  de  la  landoj 
kun  kristana  tradicio  »,  kio  konstituas  la 
kreon  de  nova  jura  kategorio  cele  al 
refutado  de  ĉiuj  laikaj  postuloj. 

Tio  same  evidentigas  la  realan  signifon  de 
«  la  instruado  de  la  religia  fakto  en  la 
lernejoj  ». 

Tiel,  jur-decidaro  de  Eŭropo  vatikana 
konfirmas  ke  la  liberpensuloj  de  1869, 
kunigitaj  en  Napolo  dum  la  unua 
internacia  kongreso  de  la  liberpensuloj 
pravis  kiam  ili  adoptis  principon,  ĉefe 
fronte  al  Romo  klerikala  laŭ  kiu  :  «  La 
subskribintoj  ...  proklamas  la  liberan 
racionalon  fronte  al  la  religia  aŭtoritato, 
la  sendependecon  de  la  homo  fronte  al  la 
despotismo  de  la  eklezio  kaj  de  la  ŝtato  ... 
la  neceson  de  la  abolo  de  ĉiu  oficiala 
eklezio.  II  i  asertas  la  bezonon  de 
instruado  ekster  ĉiu  religia  interveno  ...  » 

Tiuj  principoj  perdis  nenion  el  sia 
aktualeco  ĝuste  kiam  la  liber-pensuloj  de 
2011  preparas  novan  internacian 
kongreson  kaj  kunvenos  en  Oslo  la  10an 
de  aŭgusto  201 1 . 

Por  la  Disigo  de  la  eklezioj  kaj  de  la 
ŝtato  en  ĉiu  lando  !  Kontraŭ  Eŭropo 
vatikana  ! 

Parizon,  la  24an  de  marto  2011 
Artikolo  el  FNLP  (Federacio  Nacia  de 
LiberPenso  /  Francujo) 

Scienco 


Ekhavu  ideon  ◄ 


Testu  ĝin  eksperimente 


Ĉu  la  indikajoj  subtenas 
la  ideon? 


Ellaboru  teorion 


Uzu  la  teorion  por  kompreni 
pli  bone  la  universon 


Malkovru  novajn  indikaĵojn 


Plibonigu 
la  teorion 


Ĉu  eblas  modifi  la  teorion  por 
klarigi  la  novajn  indikaĵojn? 

La  verda  libreto  de  Ĥomejni 


«  Principoj  politikaj,  filozofaj 
sociaj  kaj  religiaj  » 

Eldonejo  iibera  Hatier 

Ĝi  meritas  atentan  legadon. 

Oni  malkovras  strangajn 
regulojn  : 


Aĝo  de  la  geedziĝo  : 

En  Irano,  (kaj  en  multaj 
musulmanaj  landoj)  la  laŭleĝa 
aĝo  de  la  geedziĝo  estas 
decidita  per  la  geedziĝo 
(plenumita)  inter  Aiŝa  kaj 
Mahomet. 

Nu,  tiu  ĉi  metis  tiun  knabineton 
en  sian  liton  je  la  naŭa  jaraĝo. 


Pureco  : 

La  viro  kiu  ejakulis  kaj  ankoraŭ 
ne  sin  lavis  ne  devas  ...(naŭ 
malpermesoj)  ... 

1a  -  trinki  kaj  manĝi 

2a  -  legi  pli  ol  naŭ  versiklojn  de 

la  Korano 


Kiam  la  ajatolo  Khomeiny 
ekregis,  li  mallevis  la  aĝon  de 
la  geedziĝo  ĝis  la  naŭa. 

Ĝi  estis  dekses-jara  sub  la 
Ŝaho. 

Pedofilio  :  (aliaj  religiaj 


4a  -  tinkturi  siajn  harojn  de  la 
barbo  per  henao. 

Koito  : 

Se  viro  estas  ekscitita  de  alia 
virino  ol  de  sia,  sed  koitas  kun 
la  sia,  estas  preferinde  ke  li  ne 
preĝu  se  li  ŝvitis.  Sed  «  se  li 
koitas  unue  kun  sia  laŭleĝa 
edzino  kaj  poste  kun  alia  virino, 
li  povas  preĝi,  eĉ  se  li  ŝvitis. 


referencoj) 

«  Tiu  kiu  rezistas  al  la  tentiĝo 
de  la  pedofilio  estos 
rekompencita  en  la  Paradizo, 
disponante  pri  knaboj  » 

El  «  Pensoj  de  musulmano  pri 
la  seksa  temo  »  de  la  ŝejko 
Muhamad  Galal  Keshke, 
eldonita  en  Egiptujo  de  la 
Instituto  por  la  musulmana 
mondo  de  Kajro. 

Li  dekretis,  la  22an  de  julio 
1984  ke  « tiu  libro  ne 
kontraŭas  la  instruojn  de 
Islamo  » 

«  En  la  Paradizo  estos  ankaŭ 
knaboj  eterne  junaj  »  (  Korano 
-  Surato  76-19) 

« Viro  rajtas  havi  seksan 
plezuron  de  infano  tiom  juna 
kiom  bebo,  sed  li  ne  rajtas 
penetri,  sed  sodomii  la 
infanon  »  («  Tahriroivasyleh  » 
4an  volumon  -  Darol  Orm  - 
GOM-  lran-1990) 

Komentario  : 

«  Kie  Islamo  pasas,  civilizacio 
mortas  »  (Ibn  Khaldum) 

Kaj  nun,  por  ne  esti  akuzata 


Persona  opinio  pri 
konstruado  de  religiejo 

La  ateisto  kiu  mi  estas,  ne 
komprenas  la  iesan  super- 
reagon,  fronte  al  la  planado 
konstrui  moskeojn  ... 

Dume,  mi  mem  koler-reagas  ke 
Publika  Mono  estas  disspezita 
por  pseŭdo-publikaj  konstruaĵoj, 


esti  malamiko  de  Islamo,  ni 
ekrigardu  al  katolikismo  : 

USA  :  4400  pedofilaj  pastroj 
11000  infanoj  viktimoj  inter 
1 930  kaj  2002 

Irlando  :  14500  viktimoj  de 
seksaj  perfortoj  en  la  katolikaj 
lernejoj  kaj  pensionoj. 

Kaj  nun  iom  da  humuro  : 

«  Laŭ  la  skalo  de  la  valoroj, 
neniam  la  instruisto  povos 
anstataŭi  la  pastron  ». 

Nicolas  Sarkozy  -  prezidento 
de  Francujo  ĉe  Latran 
(Romo)  -  la  20an  de  decembro 
2007 

Jean  Marin  (Francujo) 

kiuj  estas  tiu  amaso  da 
preĝejoj  (cent  kvindek  nur  en 
la  departemento  Sarthe), 
kapeloj  kaj  tiuj  monovoraj 
katedraloj  !!  La  kvazaŭ-sankta 
franca  ĉies-heredaĵo  :  gratulon 
al  lando  kiu  titolas  sin 
«  laika  »  ! 

Kiam  do  ni  komprenos  en 
Francujo,  ke  la  leĝo  de  1905 

enhavas  esencan  breĉon,  t.e. 
la  devigon  al  ŝtato  konservi  en 
bona  stato,  per  la  mono  de 
ĉiuj  civitanoj,  la  religiajn 
konstruaĵojn  (preskaŭ  cent- 
pro-cente  katolikajn)  jam 
ekzistantajn  antaŭ  la  dato  de 
1905  ?  Tiu  kaptilo,  skribita  en 
la  leĝo  de  1905  estu 
denuncita  ! 

Ĉiujn  aliajn  publikajn 
konstruaĵojn  oni  akuzas  ke  ili 
tro  multe  kostas  al  la  Ŝtato 
kvankam  ili  estas  evidente 
malpli  multnombraj  en  ĉiu 
departemento  :  fakte,  kiom  da 
hospitaloj,  da  lernejoj,  da 
kolegioj,  da  tribunaloj,  da 
malliberejoj  ...  apenaŭ  po  150 
en  ĉiu  departemento. 

Ekzemple  la  urbo  de  Rouen 
en  Normandio,  nomata  la  urbo 
kun  cent  preĝejturoj  !  Kiom  da 
publikaj  konstruaĵoj,  kvankam 
ĝuste  tiujn  oni  akuzas  ke  ili  tro 
multe  kostas,  same  kiel  en  la 
tuta  lando  ? 

Vi  komprenu  kial  mi  ne  ŝatas 
eniri  en  preĝejon  :  laŭ  mi  tiu  ĉi 
«  ĉiesheredaĵo  »  signifas 

subpremon  de  la  popolo  kiun 
oni  revigas  pri  pli  bona  vivo,  sed 
ja  pli  malfrue,  post  la  morto  (kio 
lasas  la  potenculojn  trankvilaj  ĉi 


sube).  Ĉio  ĉi  implicas  ke  la 
postulo  pri  konstruado  de 
moskeoj  estas  pravigebla  : 
same  kiel  la  mulsumanoj, 
mi  opinias  neakcepteble 
pagi  por  religio  kiu  ne 
koncernas  min  (ĉu  ne 
temas  pri  postulo  tipe 
laika  ?). 

Mi  scias  ke  la  Liberpenso 
denuncas  iujn  situaciojn,  sed 
laŭ  mi  tio  ne  sufiĉas.  La 
obseda  demando  estas  por 
mi :  kiom  ĉiu  franca  civitano, 
loĝanta  en  laika  lando,  devas 
oferi  por  financi  la 
renovigadon  de  tiuj  miloj  da 
konstruaĵoj  katolikaj,  oficiale 
«  publikaj  »  plus  la  helpon 
al  restaŭrado  de  privataj 
kapeloj  ??  Po  kiom  da  miloj 
da  eŭroj  tio  signifas  ŝulde 
de  ĉiu  civitano,  inkluzive  la 
nenombreblajn  danteskajn 
vorkejojn  realigitajn  de 
trideko  da  jaroj  ?  Certe  tiu 
informo  estus  eksternatura 
revelacio  !  Miaflanke,  mi 
opinias  ke  se  tio  iam  estos 
taksita,  la  problemo  de 
financado  de  socialaj  kasoj 
sonos  alimaniere  !  Jen  mia 
sabat-matena  korkrio  ! 

Annick  VVaflart  (Francujo) 

Italujo  rajtas 

uzi  siajn  krucifiksojn  en  la  publikaj  lernejoj 

El  la  taggazeto  Ouest-France. 

Vendredon,  la  18an  de  marto  2011. 


Italujo  ne  bezonos  malpendigi  la 

krucifiksojn  el  la  muroj  de  siaj 

publikaj  lernejoj,  ĉar  la  religiaj 

simboloj  ne  influas  la  lernantojn, 

prijuĝis  vendredon  la  Eŭropa 

Kortumo  pri  Homaj  Rajtoj,  tiel 

malkonfirmante  antaŭan  decidon. 

En  novembro  2009,  la  Kortumo 
en  Strasburgo  prijuĝis  la  ĉeeston 
de  la  kruco  en  la  transalpaj 
lernejoj,  kiel  «  kontraŭaj  al  la 
rajto  de  la  gepatroj  eduki  siajn 
infanojn  laŭ  siaj  konvinkoj  »  kaj 
«  laŭ  la  rajto  de  la  infanoj  je 
religia  kaj  konscienca  liberecoj  ». 
Tiu  decido  estigis  protestegojn 
en  la  duoninsulo  kaj  Romo 
apelaciis  la  Kortumon. 
Vendredon,  Vatikano  taksis  la 
decidon  «  kontentiga**  ». 


(*)  La  Eŭropa  Kortumo  pri  Homaj 
Rajtoj  (EKHR)  en  Strasburgo 
opiniis  la  18an  de  marto  2011,  ke 
temas  pri  «  pasiva  simbolo  »,  do, 
simbolo  ne  kontraŭa  al  la  rajto. 
Jen  hipokriteco  diskonigita  en  la 
taggazeto  La  Stampa  de  la 
maldekstra  centro. 

En  la  ĉiusemajna  gazeto  Courrier 
International  n°  1064  de  la  24 a  ĝis 
la  30a  de  marto  2011,  p.26,  la 
politologo-historiisto  Gian  Enrico 
RUSCONI  skribis  :  «  [...]  Tiel  la 
EKHR  deklaris  senofenda  la  plej 
gravan  religian  signon  en 
Okcidento,  kaj  banaligis  ĝin  je  la 
rango  de  simpla  identiga  signo. 
Jen  senriska  deklaro  ![...]  » 

(**)  Ĉu  samas  ĉe  la  publikaj 
lernejoj  ?  ...Jen  vere  stranga 
deklaro  de  la  EKHR  ! 

Tradukis  kaj  komunikis : 

Jackie  Huberdeau  (Francujo) 

Dio  laŭ  homa  mezuro 

Mi  lastatempe  parolis  kun 
viro,  kiu  esprimis  sian 
opinion,  laŭ  kiu  nia  mondo 
estis  kreita  antaŭ  nur  5770 
jaroj.  Ĉu  mi  diskutis  kun 
li  ?  Fakte  ne.  Se 
inteligenta,  bone  edukita 
plenaĝulo  serioze  kredas 
ion  tian,  estas  senutile 
supozi,  ke  oni  konvinkos 
lin  ŝanĝi  sian  ideon. 

Kaj  se  mi  volus  diskuti  pri  tio, 
kiujn  argumentojn  mi  uzus  ? 

Mi  neniam  mem  kalkulis  la 
aĝon  de  Tero,  nek  havas  sciojn 
por  fari  tion.  Sed  mi  scias,  ke 
respektindaj  sciencistoj  el 
multaj  fakoj  studis  tiun 
demandon  dum  proksimume  la 
lastaj  150  jaroj,  kaj  ke  iom  post 
iom  ili  kunmetas  koheran 
bildon  ne  nur  rilate  al  la  aĝo  de 
nia  Tero  sed  de  la  tuta 
universo.  La  aĝo  de  la  rokoj 
estas  mezurebla  per  sciencaj 
rimedoj,  same  kiel  la  distanco 
inter  la  steloj,  kaj  efektive  la 
lumo  de  malproksimaj  steloj 
vojaĝis  multe  pli  ol  kelkajn 


milojn  da  jaroj  por  atingi  nin. 
(Aŭ  ĉu  ni  supozu,  ke  kiam  Dio 
kreis  la  stelojn,  li  kreis  ilin 
tiaj,  ke  ilia  lumo  jam  atingu 
nian  planedon,  kvazaŭ  ĝi  jam 
vojaĝis  la  necesan  distancon  ?) 

Sciencistoj  kalkulas  ke  nia 
mondo  havas  proksimume 
4500  milionojn  da  jaroj.  Dum 
tiuj  neimageblaj  jarmilionoj, 
formiĝis  la  oceanoj  kaj  la 
montoj,  ekestis  la  unuaj  unu- 
ĉelaj  estaĵoj,  ekvivis  kaj 
formortis  tutaj  kategorioj  da 
vivantaj  estaĵoj,  ĝis  la  Kambria 
Eksplodo  antaŭ  530  milionoj 
da  jaroj.  (La  Kambria 
Eksplodo  estas  periodo,  kiu 
mem  daŭris  milionojn  da 
jaroj,  kiam  relative  subite 
aperis  amaso  da  novaj 
vivoformoj,  la  antaŭuloj  de  la 
modernaj  specioj.)  La 
dinosaŭroj  regis  Teron  dum 
160  milionoj  da  jaroj  ; 
kompare  kun  ili  niaj  du  aŭ  tri 
milionoj  estas  apenaŭ 
menciindaj.  Temas  pri  bildo 
kies  grandiozeco  kaj  vasteco 
defias  la  imagokapablon  de 
la  homa  menso. 

Ni  tiom  kutimas  senĝene 
paroli  pri  milionoj  kaj 
miliardoj,  ke  estas  malfacile 

por  ni  kompreni,  kiom  gigantaj  pruvojn  de  la  sciencistoj.  En 
estas  tiuj  nombroj.  Por  nombri  Interreto  facile  troveblas 
ĝis  miliono,  ekzemple,  retpaĝoj  de  fanatikuloj,  kiuj 
nombrante  rapide  kaj  asertas,  ke  la  dinosaŭroj 
senpaŭze  tage  kaj  nokte,  oni  vivis  antaŭ  4-5000  jaroj, 
bezonus  unu  semajnon.  (Je  pli  samtempe  kun  la  homoj,  ke 
realisma  ritmo,  oni  bezonus  ili  estas  menciitaj  en  la  Biblio 
almenaŭ  unu  monaton.)  Por  per  la  nomoj  Behemoto  kaj 
atingi  miliardon  necesus  mil  Levjatano,  kaj  ke  ili  pereis 
semajnoj,  t.e.  iom  pli  ol  dek  pro  la  inundo  de  Noaĥo*.  Por 
naŭ  jaroj.  Kaj  por  atingi  4,5  tiaj  homoj,  nenio  validas 
miliardojn,  t.e.  la  aĝo  de  Tero  krom  la  enhavo  de  libro 
en  jaroj,  necesus  tuta  vivo.  verkita  antaŭ  3000  jaroj  de 
Rilate  al  sia  dio,  religiuloj  primitiva  tribo,  kiu  konis 
ŝatas  uzi  esprimojn  kiajn  :  nenion  ekster  la  rakontoj, 
“transpasanta  ĉian  komprenon”.  popoloj  kaj  bestoj  de  la 
Kaj  tamen  ili  prezentas  al  ni  propra  ĉirkaŭaĵo. 
universon,  kiu  aĝas  nur  ses  mil  Ne  la  sciencistoj  kaj 
jarojn  :  universon  malgrandan,  ateistoj  malgrandigas  la 
kompreneblan,  tute  ne  ekster  gloron  kaj  nekompreneblon 
la  imagokapablo  de  normala  de  la  universo,  sed  la 
homo.  Tio,  kio  efektive  religiuloj  mem,  kiuj  rakontas 
transpasas  nian  komprenon,  pri  ĝia  ekesto  per  fabelo  tiel 
estas  la  vasta  tempospaco  de  la  simpla,  ke  eĉ  infano  povus 
ekzisto  de  nia  Tero.  Estas  kompreni  ĝin.  (Parolanta 
ironie,  ke  la  religiuloj  mem  serpento  !)  Tiuj  homoj  ne 
reduktis  nian  Teron  al  la  volas  agnoski  la  tempan 
malgrandeco  de  la  homa  vastecon  de  la  universo. 
komprenkapablo,  dum  la  Supozeble  neniu  el  ili 
sciencistoj  donas  al  ni  aŭdacus  nei  ĝian  spacan 
universon  neimageble  vastan  vastecon  —  eĉ  por  la  plej 
kaj  grandiozan.  fanatika  fundamentisto  ne  plu 

Bedaŭrinde  ekzistas  tro  da  eblas  reiri  al  la  epoko  de  la 
homoj,  kiuj  rifuzas  aŭskulti  la  plata  Tero  kaj  de  la  vojaĝanta 

Suno.  Sed  kiun  rolon  ludas  ilia 
dio  en  tio  ?  Estas  imageble,  ke 
la  dio  de  la  Biblio  kreis  etan 
mondon  antaŭ  ses  mil  jaroj.  Tiu 
dio  estis  tro  malgranda  por  krei 
nian  universon. 

*  En  sia  traduko  de  la 
Malnova  Testamento, 

Zamenhof  uzis  la  neasimilitan 
nomon  Noa.  Tamen,  tiel 
konata  nomo  bezonas 
propran  formon  en  Esperanto. 
Post  diskuto  kun  israela 
esperantisto  Josef  Ŝemer  mi 
proponas  Noaĥo  surbaze  de 
la  hebrea  prononco. 

Anna  Lovvenstein  (Italujo) 

Koplo  n-ro  15 

Ne  tion  nomu  miraklo 
ke  Estulo  ĉiopova 
Ĉion  kreus,  sed  la  fakton 
ke  el  prasup’  evoluis 
didelfoj,  dafnoj,  delfenoj, 
sorikoj,  spikoj  kaj  ŝarkoj. 

Jorge  Camacho 

(el  Koploj  kaj  filandroj, 
eld.  Mondial,  Novjorko,  2009) 


Unuflanka 

dialogo 

Ĉu  vi  scias,  ke  la  Papo  deziras 
dialogi  kun  vi  ?  Vatikano  en 
marto  2011  lanĉis  serion  da 
publikaj  dialogoj  kun 

nekredantoj,  klarigante  ke  ĝi 
deziras  ne  disputi  sed  serĉi 
komunan  terenon.  Kian 

komunan  terenon  Vatikano 
deziras  trovi  kun 

nekredantoj  ?  Laŭ  informo  de 
la  internacia  novaĵagento 
Reuters,  la  celo  de  Papo 
Benedikto  estas  reloki 

religiajn  konsiderojn  en  la 
centron  de  modernaj  sociaj 
debatoj.  Evidente  tre  interesa 
celo  por  la  Papo  mem,  sed  kial 
li  supozas,  ke  nekredantoj 
havus  intereson  helpi  lin  pri 
ĝia  realigo  ? 

Publika  debato  inter  la  Papo 
kaj  konata  ateisto  kiel, 
ekzemple,  Richards  Davvkins, 
estus  tre  interesa  okazo.  Sed 
ŝajne  Vatikano  timas,  ke 

Davvkins  povus  esti  tro  lerta 
debatanto  por  riski  tian 
renkontiĝon.  Kiam  ĝi  unue 
anoncis  la  planitajn  dialogojn 
pasintan  jaron,  ĝi  tuj  klarigis, 
ke  “sarkasmaj”  ateistoj  ne 
estos  invititaj.  La  prezidanto 
de  la  Eklezia  Konsilantaro 
por  Kulturo,  Ĉefepiskopo 
Gianfranco  Ravasi, 

precizigis  en  intervjuo  kun 
katolika  ĵurnalo,  ke  la 
organizantoj  interesiĝas  nur 
pri  “nobla  ateismo  aŭ 
agnostikismo,  ne  la 
polemika  speco  -  do  ne  pri 
tiaj  ateistoj  kiaj  [Piergiorgio] 
Odifreddi  en  Italujo,  [Michel] 
Onfray  en  Francujo, 
[Christopher]  Hitchens  kaj 
[Richard]  Davvkins”. 

La  unua  debato  okazis  la 
25an  de  marto  en  la  korto  de 
la  katedralo  Notre  Dame  en 
Parizo  :  evidente  tre  taŭga 
loko  por  komuna  renkontiĝo 
inter  kredantoj  kaj 
nekredantoj.  La  programo 
inkluzivis  filmitan 

bonvenigon  de  la  Papo  per 
ekranego  (ŝajne  la 
nekredantoj  ne  estis  invititaj 
saluti  siavice),  sekvatan  de 
preĝado  kaj  meditado  interne 


de  la  katedralo.  La  Papo 
klarigis  en  sia  mesaĝo  : 
“Por  kelkaj  el  vi  tio  estos 
preĝo  al  Dio,  kiun  vi  konas 
pro  la  fido,  sed  por  aliaj  ĝi 
povus  esti  preĝo  al 
nekonata  Dio.”  Li  daŭrigis 
per  invito  al  la  nekredantoj 
malfermi  siajn  korojn  al  la 
Sanktaj  Skriboj,  kaj 

eventuale  permesi  al  siaj 
fermitaj  emocioj  leviĝi  al  la 
nekonata  Dio.  Dave 

Silverman,  vicprezidanto  de 
Usonaj  Ateistoj,  kritikis 
Vatikanon  pro  ĝia  rifuzo 
inviti  la  plej  famajn  ateistojn 
partopreni  en  la  okazaĵo.  Li 
diris,  “La  decido  forŝlosi 
ilin  starigas  seriozajn 
demandojn  pri  la  veraj 
intencoj  de  Vatikano,  kaj 
pri  ĝia  dediĉiteco  al 
aŭtentikaj  intelektaj 

debatado  kaj  esplorado.” 

Anna  Lowenstein 

(Italujo) 

Bonvolu  sendi  viajn  artikolojn  al  : 
christian.riviere@laposte.fr 

